USAs hakkavad osades Macy´se kaubamajades lähiajal tööle Apple iBeacon nimelised seadmed, mis saadavad külastajate nutitelefonidele teateid ning reklaami, kui inimene oma telefoniga vastava kauba lähedale satub.
Esimesena hakkavad iBeacon seadmed tööle Macy´se San Francisco ja New Yorgi kaubamajades. Samuti käivitab Apple uue süsteemi varsti ka oma kauplustes.
Pakkumised saadetakse kaupluse külastajate telefonidele, kui nad vastava kauba riiuli või osakonna lähedale satuvad. Reklaam võib olla setud ka sellega, mille vastu külastaja varem telefoniga surfates huvi on tundnud. Süsteem võimaldab avada nutitelefonis automaatselt rakenduse, mis annab riiulil olevate kaupade kohta informatsiooni või näiteks informeerib sind vastava kaupluse püsikliendi punktide jäägist.
Lähitulevikus on Apple iBeacon plaanis paigaldada ka American Eagle Outfitters, Best Buy, Crate and Barrel, JCPenny, Old Navy, The Sports Authority ja Targeti kauplustesse.
Allikas: http://bit.ly/1dkacNf